ফয়সাল বিন তুর্কি আল বুসাইদি

সুলতান **ফয়সাল বিন তুর্কি বিন সাইদ আল বুসাইদি** () (৮ জুন ১৮৬৪ – ৪ অক্টোবর ১৯১৩) ৪ জুন ১৮৮৮ থেকে ৪ অক্টোবর ১৯১৩ পর্যন্ত মাস্কাট ও ওমানের সুলতান ছিলেন।

## প্রারম্ভিক জীবন
ফয়সাল ১৮৬৪ সালে বোম্বেতে সুলতান তুর্কি বিন সাইদের দ্বিতীয় পুত্র হিসেবে জন্মগ্রহণ করেন। তার মা ছিলেন একজন ইথিওপীয় নারী।

বাবার শাসনামলে তিনি নিজওয়া এবং সামাইলের গভর্নর নিযুক্ত হন। তিনি সামাইল আল মাওয়িল এবং ধোফারে সামরিক অভিযানে নেতৃত্ব দিয়েছিলেন।

## মাস্কাট ও ওমানের সুলতান
১৮৮৮ সালে ক্ষমতা গ্রহণের পর ফয়সাল বিন তুর্কি লক্ষ্য করেন যে অভ্যন্তরীণ অঞ্চলে তার কর্তৃত্ব ধীরে ধীরে দুর্বল হয়ে পড়ছে। এর কারণ ছিল উপজাতীয় নেতারা ব্রিটিশ উপদেষ্টাদের ওপর তার নির্ভরতাকে দুর্বলতা হিসেবে দেখতে শুরু করেছিলেন। ১৮৯৫ সালে মাস্কাট দখল হয়ে যাওয়ার পর তিনি জালালি দুর্গে আশ্রয় নিতে বাধ্য হন। ব্রিটিশ রাজনৈতিক এজেন্টরা মাস্কাট পুনরুদ্ধারে তার প্রচেষ্টায় বাধা দিলে তিনি ফরাসিদের সাথে সুসম্পর্ক স্থাপনের চেষ্টা করেন। তিনি মাস্কাটের কাছে বন্দর জিসায় ফরাসি নৌবহরকে কয়লা মজুত করার সুবিধা প্রদান করেন।

ব্রিটেন এই অঞ্চলে ফরাসি প্রভাব বিস্তার ঠেকাতে দৃঢ়প্রতিজ্ঞ ছিল। ১৮৯৯ সালে তারা ফয়সাল বিন তুর্কিকে একটি চরমপত্র প্রদান করে যেখানে সুলতানকে ব্রিটিশ ফ্ল্যাগশিপে ওঠার নির্দেশ দেওয়া হয় অন্যথায় মাস্কাটে বোমা হামলার হুমকি দেওয়া হয়। নিরুপায় হয়ে ফয়সাল বিন তুর্কি আত্মসমর্পণ করেন। এই প্রকাশ্য অপমানের ফলে তার কর্তৃত্ব অপূরণীয়ভাবে ক্ষতিগ্রস্ত হয়। ১৯০৩ সালে তিনি ভারতের ভাইসরয় লর্ড জর্জ কার্জনের কাছে পদত্যাগের অনুমতি চাইলে তা প্রত্যাখ্যান করা হয়। রাজধানীর দায়িত্ব সাইদ ইবনে মুহাম্মদ আল সাইদের ওপর অর্পণ করা হয় আর অভ্যন্তরীণ বিষয়গুলো তদারকি করতেন তার এক প্রাক্তন ক্রীতদাস সুলেমান ইবনে সুওয়াইলিম। ১৯১৩ সালের মধ্যে অভ্যন্তরীণ অঞ্চলের ওপর নিয়ন্ত্রণ পুরোপুরি হারিয়ে যায় এবং একটি পুনর্গঠিত ইমামত আবার মাস্কাটের জন্য হুমকি হয়ে দাঁড়ায়। ১৯১৩ সালের মে মাসে সালিম ইবনে রশিদ আল খারুসি তানুফে ইমাম নির্বাচিত হন এবং সুলতানের বিরুদ্ধে বিদ্রোহের নেতৃত্ব দেন যেখানে হিনাউই ও গাফিরি উভয় উপজাতীয় গোষ্ঠী যোগ দিয়েছিল।

ফয়সালের মৃত্যুর পর তার দ্বিতীয় পুত্র তৈমুর বিন ফয়সাল স্থলাভিষিক্ত হন। ওমানের বর্তমান শাসক সুলতান হাইসাম ফয়সাল বিন তুর্কির সরাসরি বংশধর।

## বিবাহ ও সন্তানাদি
ফয়সাল সুলতান থুওয়াইনি বিন সাইদের কন্যা সাইয়িদা আলিয়াহ বিনতে থুওয়াইনিকে বিবাহ করেন।

ফয়সাল বিন তুর্কির বিভিন্ন স্ত্রীর ঘরে অন্তত ২২ জন সন্তান ছিল।

* সুলতান তৈমুর বিন ফয়সাল (১৮৮৬–১৯৬৫) সাইয়িদা আলিয়াহর পুত্র
* সাইয়িদ নাদির বিন ফয়সাল (১৮৮৮–১৯৭১)
* সাইয়িদ মুহাম্মদ বিন ফয়সাল 
* সাইয়িদ হামাদ বিন ফয়সাল 
* সাইয়িদ হামুদ বিন ফয়সাল (মৃত্যু ১৯৪৯)
* সাইয়িদ সালিম বিন ফয়সাল 
* সাইয়িদ আলী বিন ফয়সাল (মৃত্যু ১৯৭০)
* সাইয়িদ মালিক বিন ফয়সাল (মৃত্যু ১৯৭১)
* সাইয়িদ শিহাব বিন ফয়সাল (মৃত্যু ১৯৭৫)
* সাইয়িদ বাদরান বিন ফয়সাল
* সাইয়িদ আব্বাস বিন ফয়সাল (জন্ম ১৯১৩)
* সাইয়িদ মাতার বিন ফয়সাল 
* সাইয়িদা বুরদা বিনতে ফয়সাল 
* সাইয়িদা রহমা বিনতে ফয়সাল 
* সাইয়িদা রুমা বিনতে ফয়সাল 
* সাইয়িদা তৈমুরা বিনতে ফয়সাল (মৃত্যু ১৯৭৬)
* সাইয়িদা আলিয়াহ বিনতে ফয়সাল 
* সাইয়িদা ওয়ালিয়াম বিনতে ফয়সাল 
* সাইয়িদা শাতু বিনতে ফয়সাল 
* সাইয়িদা সারায়া বিনতে ফয়সাল 
* সাইয়িদা শিরিন বিনতে ফয়সাল 
* সাইয়িদা শুরুক বিনতে ফয়সাল

## সম্মাননা

* গ্র্যান্ড মাস্টার অফ দ্য অর্ডার অব আল সাইদ – ১৯১৩

* সম্মানীয় নাইট গ্র্যান্ড কমান্ডার অফ দ্য অর্ডার অব দি ইন্ডিয়ান এম্পায়ার – ১৯০৪ 
* কিং এডওয়ার্ড সপ্তম এর দিল্লি দরবার স্বর্ণপদক – ১৯০৩
* কিং জর্জ পঞ্চম এর দিল্লি দরবার স্বর্ণপদক – ১৯১১

* অর্ডার অব হামোন্ডিহ এর প্রথম শ্রেণী

## বংশতালিকা

## তথ্যসূত্র

বিষয়শ্রেণী:আল সাইদ রাজবংশ
বিষয়শ্রেণী:ওমানের সুলতান
বিষয়শ্রেণী:ওমানি সুলতানদের পুত্র
বিষয়শ্রেণী:১৮৬৪-এ জন্ম
বিষয়শ্রেণী:১৯১৩-এ মৃত্যু
বিষয়শ্রেণী:১৯শ শতাব্দীর ওমানি ব্যক্তি
বিষয়শ্রেণী:২০শ শতাব্দীর ওমানি ব্যক্তি
বিষয়শ্রেণী:ইথিওপীয় বংশোদ্ভূত ওমানি ব্যক্তি
বিষয়শ্রেণী:ওমানি ইবাদি মুসলিম
বিষয়শ্রেণী:১৯শ শতাব্দীর ওমানি রাজনীতিবিদ
বিষয়শ্রেণী:বোম্বে প্রেসিডেন্সির ব্যক্তি
বিষয়শ্রেণী:১৯শ শতাব্দীর মধ্যপ্রাচ্যের রাজশাসক
বিষয়শ্রেণী:২০শ শতাব্দীর মধ্যপ্রাচ্যের রাজশাসক
বিষয়শ্রেণী:অর্ডার অফ দ্য ইন্ডিয়ান এম্পায়ারের সম্মানীয় নাইট গ্র্যান্ড কমান্ডার